ข้อบัญญัติองค์การบริหารส่วนตำบลชอนน้อยเรื่องการควบคุมการเลี้ยงหรือปล่อยสัตว์ประเภท สุนัข แมวพ.ศ. ๒๕๖๑ โดยที่เป็นการสมควรตราข้อบัญญัติองค์การบริหารส่วนตำบลชอนน้อยว่าด้วยการควบคุมการเลี้ยงหรือปล่อยสัตว์ประเภท สุนัข แมวอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ ประกอบกับมาตรา ๒๙แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลชอนน้อยโดยความเห็นชอบของสภาองค์การบริหารส่วนตำบลชอนน้อยและนายอำเภอพัฒนานิคม จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่าข้อบัญญัติองค์การบริหารส่วนตำบลชอนน้อย เรื่องการควบคุมการเลี้ยงหรือปล่อยสัตว์ประเภท สุนัข แมว พ.ศ. ๒๕๖๑ข้อ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลชอนน้อยตั้งแต่วันถัดจากวันประกาศราชกิจจานุเบกษาเป็นต้นไปข้อ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้ซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ให้นายกองค์การบริหารส่วนตำบลชอนน้อยเป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๕ ในข้อบัญญัตินี้การเลี้ยงสัตว์หมายความว่า การมีสัตว์ไว้ในครอบครอง การดูแลเอาใจใส่สัตว์ บำรุงรักษาหรือการให้อาหารเป็นอาจิณเพื่อให้สัตว์เจริญเติบโตและมีชีวิตอยู่ได้การปล่อยสัตว์หมายความว่า การสละการครอบครองสัตว์หรือปล่อยให้อยู่นอกสถานที่เลี้ยงโดยปราศจากการควบคุมสถานที่เลี้ยงสัตว์หมายความว่า กรง ที่ขัง หรือที่เลี้ยงอื่นที่มีการควบคุม ของเจ้าของสัตว์ที่หรือทางสาธารณะหมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือสัญจรได้สิ่งปฏิกูลหมายความว่า อุจจาระหรือปัสสาวะและให้หมายรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นเจ้าของสัตว์ หมายความรวมถึงผู้ครอบครองสัตว์หรือผู้ให้อาหารสัตว์เป็นประจำด้วยราชการส่วนท้องถิ่นหมายความว่า องค์การบริหารส่วนตำบลชอนน้อยเจ้าพนักงานท้องถิ่นหมายความว่า นายกองค์การบริหารส่วนตำบลชอนน้อยเจ้าพนักงานสาธารณสุขหมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุขพ.ศ. ๒๕๓๕ และแก้ไขเพิ่มเติมผู้ซึ่งได้รับแต่งตั้งจากเจ้าพนักงานท้องถิ่นหมายความว่าข้าราชการหรือพนักงานส่วนท้องถิ่นที่ได้รับการแต่งตั้งจากเจ้าพนักงานท้องถิ่นพนักงานเจ้าหน้าที่หมายความว่า ข้าราชการหรือพนักงานส่วนท้องถิ่นองค์การบริหารส่วนตำบลชอนน้อยการจดทะเบียนสัตว์หมายความว่า การนำสัตว์หรือใบรับรองไปแจ้งต่อพนักงานเจ้าหน้าที่เพื่อบันทึกรายละเอียดรูปพรรณสัณฐานของสัตว์พร้อมจัดทำบัตรประจำตัวสัตว์สุนัขควบคุมพิเศษหมายความว่า(๑) สุนัขสายพันธ์ที่ดุร้าย เช่น พิทบูลเทอเรีย บูลเทอเรียสเตฟฟอร์ดเชอร์ บูลเทอเรีย รอทไวเลอร์ ฟิล่าบราซิลเรียโร เป็นต้น(๒)สุนัขที่มีประวัติทำร้ายคน หรือพยายามทำร้ายคนข้อ๖เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ให้พื้นที่ในเขตอำนาจของราชการส่วนท้องถิ่นเป็นเขตควบคุมการเลี้ยงหรือปล่อยสัตว์ดังนี้(๑)สุนัข(๒)แมวข้อ๗ให้พื้นที่องค์การบริหารส่วนตำบลชอนน้อยเป็นเขตควบคุมการเลี้ยงหรือปล่อยสัตว์ข้อ๘ ห้ามมิให้ผู้ใดปล่อยสัตว์ในที่หรือทางสาธารณะหรือในที่อื่นใดในเขตองค์การบริหารส่วนตำบลชอนน้อยโดยเด็ดขาดหมวด ๒การจดทะเบียนสุนัขแมว ข้อ๙เจ้าของสัตว์ต้องนำสัตว์หรือใบรับรอง แล้วแต่กรณี ไปจดทะเบียน ณสถานที่ที่กำหนดไว้ตามข้อ ๑๐ ภายในหนึ่งร้อยยี่สิบวันนับแต่วันที่สัตว์เกิดหรือภายในสามสิบวันนับแต่วันที่นำสัตว์มาเลี้ยงในเขตตำบลชอนน้อยด้วยตนเองหรือมอบอำนาจให้ผู้อื่นไปทำการแทนก็ได้ข้อ๑๐การจดทะเบียนสัตว์ที่สำนักงานองค์การบริหารส่วนตำบลชอนน้อยหรือสถานที่อื่นใดตามที่เจ้าพนักงานท้องถิ่นกำหนดให้นำใบรับรองมาแสดงโดยไม่ต้องนำสัตว์มาด้วยการจดทะเบียนสัตว์ที่สำนักงานองค์การบริหารส่วนตำบลชอนน้อยหรือสถานที่อื่นใดตามที่เจ้าพนักงานท้องถิ่นกำหนดจะนำสัตว์หรือใบรับรองอย่างหนึ่งอย่างใดมาจดทะเบียนก็ได้แบบใบรับรองและคำขอจดทะเบียนสัตว์ให้เป็นไปตามแบบที่เจ้าพนักงานท้องถิ่นกำหนดข้อ๑๑ เมื่อพนักงานเจ้าหน้าที่ได้ตรวจสอบความสมบูรณ์ของคำขอจดทะเบียนสัตว์แล้วปรากฏว่าหลักฐานถูกต้องให้ออกบัตรประจำตัวสัตว์ตามแบบที่เจ้าพนักงานท้องถิ่นกำหนดข้อ๑๒ในกรณีดังต่อไปนี้ให้ดำเนินการภายภายในสามสิบวัน(๑)เมื่อมีการย้ายที่อยู่ของสัตว์ ให้เจ้าของสัตว์แจ้งต่อหน่วยงานที่รับจดทะเบียนหรือสถานที่อื่นใดตามที่เจ้าพนักงานท้องถิ่นกำหนด(๒)เมื่อบัตรประจำตัวสัตว์สูญหาย ถูกทำลาย หรือชำรุดในสาระสำคัญให้เจ้าของสัตว์แจ้งหน่วยงานที่รับจดทะเบียนหรือสถานที่อื่นใดตามที่เจ้าพนักงานท้องถิ่นกำหนดเพื่อทำบัตรประจำตัวสัตว์ใหม่(๓)ในกรณีที่สัตว์ที่ไม่ใช่สุนัขควบคุมพิเศษทำร้ายคนหรือพยายามทำร้ายคนให้เจ้าของสัตว์แจ้งต่อหน่วยงานที่รับจดทะเบียนหรือสถานที่อื่นใดตามที่เจ้าพนักงานท้องถิ่นกำหนดเพื่อเปลี่ยนสาระสำคัญของบัตรประจำตัวสัตว์ในกรณีที่สัตว์ทำร้ายคนให้เจ้าของสัตว์แจ้งต่อหน่วยงานที่รับจดทะเบียน หรือสถานที่อื่นใดตามที่เจ้าพนักงานท้องถิ่นกำหนดโดยไม่ชักช้าข้อ๑๓ ในกรณีที่สัตว์ตายเจ้าของสัตว์ต้องแจ้งต่อหน่วยงานที่จดทะเบียนไว้หรือสถานที่อื่นใดตามที่เจ้าพนักงานท้องถิ่นกำหนดภายในสามสิบวันตามแบบที่เจ้าพนักงานท้องถิ่นกำหนดข้อ๑๔ ในกรณีที่สัตว์หายเจ้าของสัตว์ต้องแจ้งต่อหน่วยงานที่จดทะเบียนไว้หรือสถานที่อื่นใดตามที่เจ้าพนักงานท้องถิ่นกำหนดภายในสามวันนับแต่วันที่ทราบหากเจ้าของสัตว์พบสัตว์ที่หายแล้วต้องแจ้งให้หน่วยงานที่จดทะเบียนไว้หรือสถานที่อื่นใดตามที่เจ้าพนักงานท้องถิ่นกำหนดทราบภายในสามวันข้อ๑๕ การแจ้งตามข้อ ๑๒ ข้อ ๑๓ และข้อ๑๔ เจ้าของสัตว์อาจแจ้งทางไปรษณีย์ลงทะเบียนหรือวิธีการอื่นใด ทั้งนี้ตามหลักเกณฑ์ที่เจ้าพนักงานท้องถิ่นกำหนดหมวด ๓การควบคุมการเลี้ยงสุนัขแมว ข้อ๑๖ ในการเลี้ยงสัตว์เจ้าของสัตว์ต้องปฏิบัติตามหลักเกณฑ์ดังนี้(๑)จัดสถานที่เลี้ยงตามความเหมาะสมของสัตว์โดยมีขนาดเพียงพอแก่การดำรงชีวิตของสัตว์มีแสงสว่างและการระบายอากาศที่เพียงพอมีระบบการระบายน้ำและกำจัดสิ่งปฏิกูลให้ถูกสุขลักษณะ กรณีเป็นสุนัขควบคุมพิเศษจะต้องเลี้ยงในสถานที่หรือกรงที่สุนัขไม่สามารถเข้าถึงบุคคลภายนอก และมีป้ายเตือนให้ระมัดระวังโดยสังเกตได้อย่างชัดเจน(๒)ควบคุมสัตว์มิให้ออกนอกสถานที่เลี้ยงโดยปราศจากการควบคุม(๓)ควบคุมดูแลสัตว์มิให้ก่อเหตุเดือดร้อนรำคาญ เช่น ก่อให้เกิดเสียงดังติดต่อกันเป็นระยะเวลานาน ๆ เป็นต้น(๔)รักษาสถานที่เลี้ยงสัตว์ให้สะอาดอยู่เสมอ จัดเก็บสิ่งปฏิกูลให้ถูกสุขลักษณะเป็นประจำไม่ปล่อยให้เป็นที่สะสมหมักหมมจนเกิดกลิ่นเหม็นรบกวนผู้ที่อยู่บริเวณใกล้เคียง(๕)ต้องรับผิดชอบต่อความเป็นอยู่ของสัตว์ เช่น เรื่องอาหาร ความสะอาด เป็นต้นถ้าเจ้าของสัตว์ไม่สามารถเลี้ยงดูสัตว์ได้เป็นการชั่วคราวจะต้องจัดให้มีผู้ดูแลความเป็นอยู่ของสัตว์ให้เป็นปกติสุข(๖)เมื่อสัตว์ตายเจ้าของสัตว์จะต้องกำจัดซากสัตว์ให้ถูกสุขลักษณะเพื่อป้องกันมิให้เป็นแหล่งเพาะพันธุ์แมลงหรือสัตว์นำโรค ทั้งนี้ โดยวิธีที่ไม่ก่อเหตุรำคาญและไม่เป็นเหตุให้เกิดการปนเปื้อนของแหล่งน้ำ(๗)จัดให้มีการสร้างเสริมภูมิคุ้มกันโรคในสัตว์เพื่อป้องกันอันตรายจากเชื้อโรคที่เกิดจากสัตว์มาสู่คน(๘)ในกรณีที่มีเหตุควรสงสัยว่าสัตว์ที่เลี้ยงเป็นโรคอันอาจเป็นอันตรายแก่สุขภาพของประชาชนให้เจ้าของสัตว์แยกกักสัตว์นั้นไว้ต่างหาก และแจ้งให้หน่วยงานที่จดทะเบียนไว้หรือสถานที่อื่นใดตามที่เจ้าพนักงานท้องถิ่นกำหนดทราบ และต้องปฏิบัติตามคำแนะนำ(๙)ปฏิบัติการอื่นใดตามคำแนะนำของเจ้าพนักงานสาธารณสุข หรือเจ้าพนักงานท้องถิ่นข้อ๑๗ ห้ามมิให้ผู้ใดเลี้ยงสัตว์ในที่หรือทางสาธารณะหรือในที่ของบุคคลอื่นโดยปราศจากความยินยอมหมวด ๔การนำสุนัขแมวออกนอกสถานที่เลี้ยง ข้อ๒๐ผู้ใดนำสัตว์ออกนอกสถานที่เลี้ยงต้องปฏิบัติ ดังต่อไปนี้(๑)พกบัตรประจำตัวสัตว์และต้องแสดงบัตรประจำตัวสัตว์เมื่อเจ้าพนักงานท้องถิ่นเจ้าพนักงานสาธารณสุข หรือพนักงานเจ้าหน้าที่เรียกตรวจ(๒)ผูกสายลากจูงสุนัขที่แข็งแรงและจับสายลากจูงตลอดเวลาในกรณีที่เป็นสุนัขควบคุมพิเศษต้องใส่อุปกรณ์ครอบปากและจับสายลากจูงห่างจากตัวสุนัขไม่เกินห้าสิบเซนติเมตรตลอดเวลาความใน(๒) มิให้ใช้บังคับในกรณี ดังต่อไปนี้๑)ขณะที่สุนัขอยู่ในระหว่างการประกวดการแสดงหรือการประกอบกิจกรรมอื่นใดในทำนองเดียวกันแต่ผู้จัดงานจะต้องมีมาตรการในการป้องกันสุนัขมิให้ทำร้ายคน๒) ขณะที่สุนัขอยู่ในการฝึกหัดแต่ผู้ฝึกจะต้องมีมาตรการในการป้องกันสุนัขมิให้ทำร้ายคน๓)ขณะที่สุนัขอยู่ในกรง ที่ขัง หรือเครื่องควบคุมอื่นใดที่มั่นคงแข็งแรงเพียงพอที่จะป้องกันมิให้สุนัขเข้าถึงบุคคลภายนอกข้อ๒๑ ห้ามบุคคลอายุต่ำกว่าสิบห้าปีหรือเกินกว่าหกสิบห้าปี นำสุนัขควบคุมพิเศษออกนอกสถานที่เลี้ยง เว้นแต่จะอยู่ในกรงที่ขัง หรือเครื่องควบคุมอื่นที่มั่นคงแข็งแรงเพียงพอที่จะป้องกันสุนัขมิให้เข้าถึงบุคคลภายนอกหมวด ๕อำนาจหน้าที่ของพนักงานเจ้าหน้าที่ ข้อ๒๒ในกรณีที่พนักงานเจ้าหน้าที่พบสัตว์ในที่หรือทางสาธารณะในเขตห้ามเลี้ยงหรือปล่อยสุนัขอันเป็นการฝ่าฝืนข้อบัญญัติองค์การบริหารส่วนตำบลชอนน้อยนี้โดยไม่ปรากฏเจ้าของให้พนักงานเจ้าหน้าที่กักสัตว์ดังกล่าวไว้และให้ดำเนินการตามมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕ข้อ๒๓เจ้าของสัตว์ต้องอำนวยความสะดวกแก่พนักงานเจ้าหน้าที่ในการตรวจสอบตามอำนาจหน้าที่ที่กำหนดไว้ตามกฎหมายว่าด้วยการสาธารณสุขข้อ๒๔ เจ้าของสัตว์ต้องแสดงข้อมูลหลักฐานต่าง ๆ เกี่ยวกับสัตว์เมื่อพนักงานเจ้าหน้าที่ร้องขอสำหรับการปฏิบัติหน้าที่ตามกฎหมายข้อ๒๕ในกรณีที่มีเรื่องร้องเรียนเกี่ยวกับการเลี้ยงสัตว์พนักงานเจ้าหน้าที่จะต้องไม่เปิดเผยข้อมูลเกี่ยวกับผู้ร้องเรียนและเจ้าของสัตว์ต้องปฏิบัติตามคำแนะนำของพนักงานเจ้าหน้าที่คำสั่งของเจ้าพนักงานท้องถิ่นหรือเจ้าพนักงานสาธารณสุขข้อ๒๖ ผู้ใดฝ่าฝืนข้อบัญญัตินี้ต้องระวางโทษตามพระราชบัญญัติการสาธารณสุข พ.ศ. ๒๕๓๕ประกาศณ วันที่ ๑๕ มิถุนายน พ.ศ. ๒๕๖๑กำพล เทพกฤษนายกองค์การบริหารส่วนตำบลชอนน้อยพรวิภา/จัดทำ๑๗ มกราคม ๒๕๖๒นุสรา/ตรวจ๑๘ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๐๒ ง/หน้า ๑๓๔/๒๒ สิงหาคม ๒๕๖๑